Ministru kabineta noteikumu “Grozījumi Ministru kabineta 2015. gada 14. aprīļa noteikumos Nr. 193 “Darbības programmas “Izaugsme un nodarbinātība” 9.2.1. specifiskā atbalsta mērķa “Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām” 9.2.1.1. pasākuma “Profesionāla sociālā darba attīstība pašvaldībās” īstenošanas noteikumi”” projekta sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts “Grozījumi Ministru kabineta 2015. gada 14. aprīļa noteikumos Nr. 193 “Darbības programmas “Izaugsme un nodarbinātība” 9.2.1. specifiskā atbalsta mērķa “Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām” 9.2.1.1. pasākuma “Profesionāla sociālā darba attīstība pašvaldībās” īstenošanas noteikumi”” (turpmāk – MK noteikumu projekts) ir izstrādāts, saskaņā ar Eiropas Parlamenta un Padomes regulas (ES) Nr. 1303/2013 (2013. gada 17. decembris), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006, 67. un 68. pantu un atbilstoši Ministru Prezidenta 2014. gada 21. jūlija rezolūcijai Nr.12/2014-JUR-151, saskaņā ar kuru līdz 2017. gada 1. decembrim atbilstoši kompetencei jāsagatavo un noteiktā kārtībā jāiesniedz Ministru kabinetā (turpmāk – MK) 2014. gada 3. jūlija Eiropas Savienības struktūrfondu un Kohēzijas fonda 2014.-2020. gada plānošanas perioda vadības likuma 20. panta 6. un 13. punktā minēto tiesību aktu projektus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **1. Finanšu rādītāja precizēšana atbilstoši darbības programmas papildinājumā noteiktajam**. Šobrīd 2015. gada 14. aprīļa noteikumos Nr. 193 “Darbības programmas “Izaugsme un nodarbinātība” 9.2.1. specifiskā atbalsta mērķa “Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām” 9.2.1.1. pasākuma “Profesionāla sociālā darba attīstība pašvaldībās” īstenošanas noteikumi” (turpmāk – MK noteikumi Nr.193) norādītais finanšu rādītājs neatbilst darbības programmas papildinājuma 1. pielikumā “Indikatīvs specifisko atbalsta mērķu un to pasākumu ieviešanas laika grafiks un finansējums” (laika grafiks saskaņots MK sēdē 14.07.2015.) norādītajam. Lai nodrošinātu finanšu rādītāju atbilstību darbības programmas papildinājumā noteiktajam, MK noteikumu projekts paredz palielināt finanšu rādītāju par 91 573 *euro* (t.i., no 2 472 718 *euro* uz 2 564 291 *euro*).  **2.**  **Eiropas kopējās vadlīnijās pārejai no institucionālās uz sabiedrībā balstītu aprūpi rekomendētās atbalsta intensitātes skalas – zinātniskās metodes personu ar garīga rakstura traucējumiem atbalsta vajadzību izvērtēšanai (turpmāk – zinātniskā metode) iegāde un uzturēšana.** MK noteikumu projektā tiek iestrādāta papildinātība starp darbības programmas “Izaugsme un nodarbinātība” 9.2.1. specifiskā atbalsta mērķa “Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām” 9.2.1.1. pasākuma “Profesionāla sociālā darba attīstība pašvaldībās” (turpmāk – 9.2.1.1. pasākums) un 9.2.2. specifiskā atbalsta mērķa “Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem” 9.2.2.1. pasākumu “Deinstitucionalizācija” (turpmāk – 9.2.2.1. pasākums), lai nodrošinātu, ka 9.2.1.1. pasākuma ietvaros (skat. MK noteikumu Nr.193 16.2. apakšpunktu) kā viena no metodikām darbam ar dažādām klientu mērķgrupām tiktu izstrādāta metodika darbam ar personām ar garīga rakstura traucējumiem. Metodikas darbam ar personām ar garīga rakstura traucējumiem pilotprojekta ietvaros tiks piemērota arī zinātniskā metode.  Tiek paredzēts, ka 9.2.1.1. pasākuma ietvaros tiks iegādāta Eiropas Komisijas rekomendētā Amerikas intelektuālo un attīstības traucējumu asociācijas (American Association on Intellectual and Developmental Disabilities (*AAIDD*)) zinātniskā metode, ar kuru var novērtēt personas ar garīga rakstura traucējumiem vajadzības (personisko, ar darbu saistīto un sociālo aktivitāšu veikšanai), lai noteiktu tai nepieciešamā atbalsta veidu un apjomu.  Atšķirībā no tradicionālajiem instrumentiem un pieejām, kuras vērtē prasmes un spējas, kas personai trūkst, zinātniskā metode koncentrējas uz personas esošām prasmēm un spējām un novērtē atbalstu, kāds personai ir nepieciešams, lai dzīvotu neatkarīgu dzīvi. Zinātniskās metodes atbalsta intensitātes skala ir orientēta uz to, lai veicinātu personu ar garīga rakstura traucējumiem līdzdalību, dzīves kvalitāti un pašnoteikšanos.  9.2.1.1. pasākuma ietvaros tiks nodrošināta zinātniskās metodes licences iegāde, tulkošana un uzturēšana (gada maksa par zinātniskās metodes lietošanu). Indikatīvi izmaksas radīsies šādās pozīcijās:  1) iegāde un tulkošanas atļauja - 915 *euro*;  2) apmācības - 15 095 *euro* (neieskaitot pasniedzēju ceļa izdevumus);  3) uzturēšana (gada maksa par zinātniskās metodes lietošanu) –4 575 *euro* (gadā).  Izmaksas ir norādītas un var tikt precizētas atkarībā no apmācību dalībnieku skaita un pakalpojuma sniedzēja cenrāža, slēdzot līgumu par zinātniskās metodes iegādi.  Pēc zinātniskās metodes pārtulkošanas (no angļu uz latviešu valodu) darbam ar to tiks apmācīts 9.2.1.1. pasākuma sadarbības partneru, kas ir arī 9.2.2.1. pasākuma sadarbības partneri (Latvijas Republikas pašvaldības), projektu īstenošanas personāls (sociālie darbinieki). Šāda prasība nepieciešama, lai apmācītie sociālie darbinieki 9.2.2.1. pasākuma ietvaros varētu uzsākt personu ar garīga rakstura traucējumiem individuālo vajadzību novērtēšanu. Respektīvi, apmācībās darbam ar zinātnisko metodi tiks apmācīti vērtētāji, kas varēs vērtēt personas ar garīga rakstura traucējumiem 9.2.2.1. pasākuma ietvaros.  9.2.2.1. pasākuma finansējuma saņēmēju sadarbības partneru projekta īstenošanas personāla (sociālie darbinieki) skaitu dalībai apmācībās 9.2.1.1. pasākuma ietvaros noteiks Sociālā darba speciālistu sadarbības padome (skat. MK noteikumu Nr.193 projekta 24.4. apakšpunktu un MK notiekumu projekta 24.5. apakšpunktu). Lai nodrošinātu prasību katras metodikas, t.sk. metodikas darbam ar personām ar garīga rakstura traucējumiem pilotprojekta aprobēšanu vismaz 15 pašvaldībās (visos plānošanos reģionos, ietverot vienu nacionālas nozīmes attīstības centru (republikas pilsēta), vienu reģionālas nozīmes attīstības centru un vienu pašvaldību, kas neietilpst reģionālas nozīmes attīstības centrā) un, ka zinātniskā metode tiks iestrādāta metodikā darbam ar personām ar garīga rakstura traucējumiem, MK noteikumu projektā tiek noteikts minimālais pašvaldību skaits (vismaz 15 pašvaldības), kur apmācītajiem sociālajiem darbiniekiem 9.2.2.1. pasākuma ietvaros ir jāveic zinātniskās metodes piemērošana.  Papildus noteikumu projektā tiek iestrādāts 14.1 apakšpunkts, kas nosaka, ka izstrādātās metodikas darbam ar personām ar garīga rakstura traucējumiem pilotprojekta īstenošanai par sadarbības partneriem apstiprina pašvaldības, kas vienlaikus ir 9.2.2.1. pasākuma ietvaros īstenota projekta finansējuma saņēmēju sadarbības partneri.  3. **Netiešo izmaksu vienotās likmes piemērošana**. MK noteikumu projekts paredz netiešo izmaksu vienotās likmes piemērošanu MK noteikumiem Nr.193, t.i., noteikt, ka netiešās attiecināmās izmaksas (izmaksas, kas nav tieši saistītas ar projekta rezultātu sasniegšanu, bet atbalsta un nodrošina apstākļus projekta rezultātu sasniegšanai) tiek plānotas kā viena izmaksu pozīcija 15 procentu apmērā no tiešajām personāla attiecināmajām izmaksām, ko veido projekta īstenošanas un projekta vadības personāla atlīdzības izmaksas, lai nodrošinātu atbilstību Finanšu ministrijas 2015. gada 24. aprīlī apstiprinātajām “Vadlīnijām attiecināmo un neattiecināmo izmaksu noteikšanai 2014.–2020. gada plānošanas periodā”:  *1) netiešās izmaksas = tiešās personāla attiecināmās izmaksas \* 15 procenti*.  4. **Transporta izmaksas (maksa par degvielu, transportlīdzekļa noma, transporta pakalpojumu pirkšana, sabiedriskā transporta izmantošana).** Noteikumu projekts paredz svītrot transporta izmaksas no pārējām projekta īstenošanas izmaksām, jo atbilstoši MK 2010. gada 12. oktobra noteikumu Nr. 969 “Kārtība, kādā atlīdzināmi ar komandējumiem saistītie izdevumi” 8.2. apakšpunktam minētās izmaksas ir iekļautas iekšzemes komandējumu un darba (dienesta) braucienu izmaksās, īpaši ņemot vērā, ka transporta izmaksas un komandējumu izmaksas ir attiecināmas uz vienām un tām pašām atbalstāmajām darbībām.  Papildus tam noteikumu projektā tiek paredzētas pakalpojumu (uzņēmuma līgumu) izmaksas transporta pakalpojumu iegādei (transportlīdzekļa noma un transportlīdzekļa pakalpojuma pirkšana).  Transportlīdzekļa noma un transportlīdzekļa pakalpojuma pirkšana nepieciešama, piemēram, gadījumā, ja finansējuma saņēmējas nevar nodrošināt transportu darba braucienu nodrošināšanai (piemēram, supervīzijas pakalpojuma pārbaude pakalpojuma sniegšanas vietā), savukārt sabiedriskā transporta izmantošana nav iespējama (nav pieejams noteiktā laikā), 18.15. apakšpunkts paredz, ka finansējuma saņēmējs var nomāt transportlīdzekli vai pirkt transporta pakalpojumus nokļūšanai supervīzijas pakalpojuma sniegšanas vietā.  5. **Neatbilstoši veikto izdevumu un iespējamo neatbilstību atgūšana**. MK noteikumu projektā tiek paredzēta kārtība, kādā finansējuma saņēmējs atgūst pašvaldību neatbilstoši veiktos izdevumus. Šobrīd MK noteikumos Nr.193 tiek paredzēta kārtība (skat. MK noteikumu projekta 25. punktu), kādā finansējuma saņēmējs veic pašvaldību iesniegto pārskatu, kā arī rēķinu un maksājumu apliecinošu dokumentu kopiju par sociālā darba speciālistiem sniegtajām apmācībām un supervīziju pārbaudi.  Kārtībā tiek noteikts, ka finanšu saņēmēja projekta īstenošanas personāls pārliecinās par pārskatu atbilstību prasībām un uz šī pamata pieņem lēmumu par kompensācijas (50 procentu apmērā) piešķiršanu pašvaldībām, par pašvaldību sociālo dienestu un citu pašvaldības izveidoto sociālo pakalpojumu sniedzēju sociālā darba speciālistu dalību profesionālās kompetences pilnveides pasākumos – dalība apmācībās un supervīzijā (turpmāk – apmācības un supervīzija). Tomēr šāda kārtība pilnībā nenodrošina to, ka pašvaldības atmaksā neatbilstoši veikto izdevumu vai iespējamo neatbilstību.  Tādēļ MK noteikumu projektā ir nepieciešams paredzēt kārtību, ka no pašvaldībām ir atgūstams finansējums par neatbilstoši veiktiem izdevumiem, ja sadarbības iestāde konstatē neatbilstoši veiktos izdevumus vai ja finansējuma saņēmējs konstatē iespējamo neatbilstību jau pēc kompensācijas izmaksāšanas.  Kārtība paredz (skat. MK noteikumu projekta 25. punktu un 33.5. apakšpunktu), ka finansējuma saņēmējs pēc iespējamo neatbilstību konstatēšanas sākotnēji vispārējā kārtībā informē sadarbības iestādi par maksājuma pieprasījuma precizēšanu, bet pēc tam sniedz rakstisku pieprasījumu attiecīgajai pašvaldībai, kas pretendē uz kompensācijas saņemšanu, par iespējamo neatbilstību un finansējuma ieturēšanu vai atgūšanu (ja nav iespējama ieturēšana).  Pēc finansējuma saņēmēja pieprasījuma saņemšanas *pašvaldībai* ir 10 darbdienas, lai pamatotu veikto izmaksu atbilstību vai lai vienotos par atmaksas termiņu (ja tas ir garāks par trīs mēnešiem).  Gadījumā, ja pašvaldība piekrīt veikto izmaksu iespējamai neatbilstībai, tiek panākta vienošanās par izmaksu ieturēšanu vai to atgūšanas termiņu.  Gadījumā, ja pašvaldība nepiekrīt izmaksu neattiecināšanai, pašvaldība sniedz finansējuma saņēmējam savus apsvērumus un pamatojumus,:  - ja pašvaldību pamato un pierāda veikto izmaksu atbilstību, finansējuma saņēmējs nevirza tālākai saskaņošanai ar sadarbības iestādi precizēto maksājuma pieprasījumu;  - ja finansējuma saņēmējs, nepieciešamības gadījumā konsultējoties ar sadarbības iestādi, uzskata, ka pašvaldības sniegtie apsvērumi un pamatojumi izmaksu attiecināšanai neattaisno veiktās izmaksas un ja par iespējami neatbilstoši veiktajiem izdevumiem finansējuma saņēmējam neizdodas panākt vienošanos ar sadarbības partneri par iespējamo neatbilstību (neatbilstošu izdevumu) atmaksu vai ieturēšanu, finansējuma saņēmējs pašvaldībai kompensētajiem iespējami neatbilstoši veiktajiem izdevumiem sniedz informāciju sadarbības iestādei, sniedzot maksājumu pieprasījumu par attiecīgo periodu un papildus norādot savus konstatējumus par iespējamām neatbilstībām, ko veikusi attiecīgā pašvaldība.  *Savukārt sadarbības partneriem* MK noteikumi Nr.193 šobrīd nenosaka par pienākumu atmaksāt neatbilstoši veiktos izdevumus, ko ir konstatējusi sadarbības iestāde, kā arī nepadara par saistošu atmaksāt iespējami neatbilstoši veiktos izdevumus, ja tos ir konstatējis pats finansējuma saņēmējs. Tādēļ noteikumu projektā (skat. 7. punktu) tiek noteikts, ka finansējuma saņēmējam, slēdzot līgumu ar sadarbības partneri, ir jānosaka kārtībā, kādā sadarbības partneris atmaksā neatbilstības, ko ir konstatējusi sadarbības iestāde un iespējamās neatbilstības, ko ir konstatējis finansējuma saņēmējs.  Tiek paredzēts, ka, ja par iespējami neatbilstoši veiktajiem izdevumiem finansējuma saņēmējam neizdodas panākt vienošanos ar sadarbības partneri par iespējamo neatbilstību (neatbilstošu izdevumu) atmaksu vai ieturēšanu, finansējuma saņēmējs par sadarbības partnerim kompensētajiem iespējami neatbilstoši veiktajiem izdevumiem sniedz informāciju sadarbības iestādei, sniedzot maksājumu pieprasījumu par attiecīgo periodu un papildus norādot savus konstatējumus par iespējamām neatbilstībām, ko veicis sadarbības partneris.  Ja sadarbības iestāde pieņem lēmumu par neatbilstību konstatēšanu, sadarbības partnerim kompensētos izdevumus vairs nevar uzskatīt par iespējami neatbilstoši veiktiem izdevumiem un atkārtoti izmatot projekta attiecināmo izmaksu segšanai.  6. **Pakalpojumu (uzņēmuma līgumu) izmaksas.**  MK noteikumu projekts paredz precizēt atbalstāmo darbību sarakstu, kuru īstenošanā finansējuma saņēmējs slēdz vai var veikt iepirkumu. Tiek paredzēts, ka arī projekta vadībai un tā īstenošanas nodrošināšanai būs nepieciešams veikt iepirkumu iepirkuma speciālista piesaistei.  7. **Pasākuma neparedzētās izmaksas.** Ņemot vērā, ka MK noteikumu projektā paredzētie grozījumi paredz papildus nosacījumus pasākuma īstenošanai, kas ietekmēs projekta budžeta plānu, kā arī lai nodrošinātu, vienotu pieeju Labklājības ministrijas izstrādātajos MK noteikumos, MK noteikumu projekts paredz samazināt neparedzēto izmaksu likmi par vienu procentu (t.i., no diviem uz vienu procentu).  8. **Kopējie tūlītējie rezultāta rādītāji.** MK noteikumu projekts atbilstoši Eiropas Parlamenta un Padomes 2013. gada 17. decembra Regulas (ES) Nr.1304/2013 par Eiropas Sociālo fondu un ar ko atceļ Padomes Regulu (EK) Nr.1081/2006 (Eiropas Savienības Oficiālais Vēstnesis, 2013. gada 20. decembris, Nr. L 347/470) 1.pielikumā ietvertajiem rezultātu rādītājiem paredz iestrādāt šādus kopējos tūlītējos rezultāta rādītājus:  1) izglītībā/apmācībā iesaistītie dalībnieki pēc aiziešanas (pēc dalības apmācībās);  2) kvalifikācijas ieguvušie dalībnieki pēc aiziešanas (pēc dalības apmācībās);  3) nelabvēlīgā situācijā esoši dalībnieki, kas pēc aiziešanas (pēc dalības apmācībās) sākuši darba meklējumus, iesaistījušies izglītībā/apmācībā, kvalifikācijas ieguvē, nodarbinātībā, tostarp pašnodarbinātie.  Pirmais rezultāta rādītājs paredz uzskaitīt tos pašvaldību sociālo dienestu un citu pašvaldības izveidoto sociālo pakalpojumu sniedzēju sociālā darba speciālistus, kuri pēc pasākuma īstenošanas iesaistīsies izglītībā vai apmācībās. Respektīvi, pirms atbalsta sniegšanas uzsākšanas un uzreiz pēc tā pabeigšanas, visi dalībnieki tiks aptaujāti vai ir iesaistījušies izglītībā vai apmācībās.  Otrais rezultāta rādītājs paredz, ka uzskaitīt tos pašvaldību sociālo dienestu un citu pašvaldības izveidoto sociālo pakalpojumu sniedzēju sociālā darba speciālistus, kuri pasākuma ietvaros ir paaugstinājuši savu kvalifikāciju. Ņemot vērā to, ka pasākuma ietvaros netiks sniegti kvalifikāciju paaugstinoši pakalpojumi, šīs rādītājs atskaites veidlapā būs jāaizpilda ar “0”.  Trešais rezultāta rādītājs paredz, ka pašvaldību sociālo dienestu un citu pašvaldības izveidoto sociālo pakalpojumu sniedzēju sociālā darba speciālistu starpā var būt nelabvēlīgākā situācijā esoši dalībnieki, piemēram, persona ar invaliditāti. Respektīvi, trešā rādītāja ietvaros finansējuma saņēmējs uzkaitīs vai kāds dalībnieks, kurš ir nelabvēlīgākā situācijā (piemēram, invaliditāte) pēc dalības pasākumā ir iesaistījies izglītībā, apmācībās vai kvalifikācijas ieguvē. Informāciju par dalībniekiem, kuri uzsākuši darba meklējumus, iesaistījušies nodarbinātībā, tostarp pašnodarbinātie netiks uzskārta.  9. **Ierosināto grozījumu ietekme uz finansējuma saņēmēju.** Finansējuma saņēmēju ietekmē MK noteikumu projekta 8., 13., 15., 16., 27. un 29. punkts:  1) 8.punkts – paredz zinātniskās metodes iegādi, kas nosaka, ka finansējuma saņēmējam ir jāiegādājas konkrēta zinātniskā metode personu ar garīga rakstura traucējumiem izvērtēšanai;  2) 13.punkts – nosaka to, ka finansējuma saņēmējs var paredzēt pakalpojumu (uzņēmuma līgumu) izmaksas arī projekta vadībai un tā īstenošana nodrošināšanai, kā arī informācijas un publicitātes pasākumu īstenošanai, ja tas nepieciešams;  3) 15.punkts – svītro tās transporta izmaksas, kas ir iekļaujamas komentējumu izmaksās (iespējas finansējuma saņēmējam būs jāprecizē projekts, ja iepriekš tika paredzēta šāda izmaksu pozīcija);  4) 16.punkts – nosaka, ka finansējuma saņēmējs (uzņēmuma līgumu) ietvaros papildus var plānot izmaksas zinātniskās metodes iegādei, tulkošanai un uzturēšanai (gada maksa par zinātniskās metodes lietošanu);  5) 27.punkts – nosaka, ka finansējuma saņēmējam jāslēdz līgums ar zinātniskās metodes izstrādātāju par personāla apmācību darbam ar šo metodi, piesaista tulku zinātniskās metodes pārtulkošanai un nodrošina zinātniskās metodes piemērošanu vismaz 15 pašvaldībās. Šie precizējumi paredz papildus prasības finansējuma saņēmējam, taču neietekmē projekta īstenošanu un plānoto projekta budžetu;  6) 29.punkts – nosaka, ka finansējuma saņēmējam papildus ir jāuzkrāj tūlītējie uzraudzības rādītāji un tiek noteikts detalizēts rīcības plāns, kad finansējuma saņēmējs konstatē iespējamās neatbilstības.  Papildus skaidrojam, ka MK noteikumu projekts paredz, ka finansējuma saņēmējam nekavējoties ir jāveic zinātniskās metodes iegāde un jāorganizē iepirkums zinātniskās metodes tulkošanai. Taču, ņemot vērā to, ka pirmās metodikas izstrāde tika plānota 2016. gadā, ātrāka darbības uzsākšana neietekmē citas atbalstāmās darbības.  Turklāt zinātniskās metodes iegāde un ātrāka metodikas personu ar garīga rakstura traucējumiem izstrāde pozitīvi ietekmēs finansējuma saņēmēja projekta mērķa grupas (pašvaldību sociālie dienesti un to sociālā darba speciālisti) kapacitāti, jo darbības programmas 9.2.2.1. pasākuma īstenošanas ietvaros pieaugs sociālo dienestu klientu mērķa grupas (personas ar garīga rakstura traucējumiem) apjoms.  Lai šīm personām radītu apstākļus iespējami pilnvērtīgākai dzīvei sabiedrībā, piesaistot nepieciešamos resursus un pakalpojumus jau paša procesa sākumā nepieciešams iespējami precīzs šo personu sākotnējais novērtējums. Šo novērtējumu plānots nodrošināt, izmantojot noteikumu projektā noteikto zinātnisko metodi.  Kopumā ierosinātie grozījumi neietekmē projekta īstenošanu un plānoto projekta budžetu. Izvērtējot ierosināto grozījumu ietekmi uz finansējuma saņēmēju, t.sk. ņemto vērā iepriekš minēto – pēc MK noteikumu spēkā stāšanas tiks ierosināts veikt attiecīgus grozījumus projekta iesniegumā.  10. **Papildus MK noteikumu projektā** tiek iekļauts punkts, kas paredz, ka finansējuma saņēmējs var paredzēt avansa maksājumu 20 procentu apmērā atbalstāmo darbību īstenošanai (MK noteikumu 16.2., 16.3., 16.4., 16.5., 16.6., 16.7. un 16.8. apakšpunkts) un MK noteikumu projekts precizēts atbilstoši citu MK noteikumu aktuālajām redakcijām par Labklājības ministrijas pārziņā esošo specifisko atbalsta mērķu īstenošanu. |
| 3. | Projekta izstrādē iesaistītās institūcijas | Labklājības ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | - pašvaldības un to izveidoto sociālo pakalpojumu sniedzēju sociālā darba speciālisti;  - pašvaldību sociālie dienesti un to sociālā darba speciālisti. |
| 2. | Tiesiskā regulējuma ietekme uz tautsaimniecību un administratīvo slogu | Kopumā sabiedrības grupām MK noteikumu projekta tiesiskais regulējums nemaina tiesības un pienākumus, kā arī veicamās darbības. Vienlaikus MK noteikumu projekts samazina administratīvo slogu finansējuma saņēmējam un ES fondu uzraugošajām iestādēm. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Ir nepieciešami grozījumi:  1) Ministru kabineta 2015. gada 16. jūnija noteikumos Nr. 313 „Darbības programmas "Izaugsme un nodarbinātība" 9.2.2.specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.1. pasākuma "Deinstitucionalizācija" īstenošanas noteikumi”.  Minētais projekts tiks iesniegts izskatīšanai MK vienlaicīgi ar MK noteikumu projektu. |
| 2. | Atbildīgā institūcija | Labklājības ministrija. |
| 3. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | | | |
| 1. | Saistības pret Eiropas Savienību | | | Eiropas Parlamenta un Padomes 2013. gada 17. decembra Regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk – Eiropas Parlamenta un Padomes Regula Nr.1303/2013).  Eiropas Parlamenta un Padomes 2013. gada 17. decembra Regulu (ES) Nr. 1304/2013 par Eiropas Sociālo fondu un ar ko atceļ Padomes Regulu (EK) Nr. 1081/2006 (turpmāk - Eiropas Parlamenta un Padomes Regula Nr. 1304/2013). | | | |
| 2. | Citas starptautiskās saistības | | | MK noteikumu projekts šo jomu neskar. | | | |
| 3. | Cita informācija | | | Nav. | | | |
| **1.tabula**  **Tiesību akta projekta atbilstība ES tiesību aktiem** | | | | | | | |
| Attiecīgā ES tiesību akta datums, numurs un nosaukums | | Eiropas Parlamenta un Padomes Regula Nr. 1303/2013  Eiropas Parlamenta un Padomes Regula Nr. 1304/2013 | | | | | |
| A | | B | | | C | | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Eiropas Parlamenta un Padomes Regula Nr.1303/2013 | | MK noteikumu projekta  32.1. apakšpunkts | | | Vienība tiek ieviesta pilnībā.  Atbildīgā institūcija – Labklājības ministrija (projekta ieviesēja). | | Netiek paredzētas stingrākas prasības. |
| Eiropas Parlamenta un Padomes Regula Nr. 1304/2013 | | MK noteikumu projekta  33.2. apakšpunkts | | | Vienība tiek ieviesta pilnībā.  Atbildīgā institūcija – Labklājības ministrija (projekta ieviesēja). | | Netiek paredzētas stingrākas prasības. |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?  Kādēļ? | | MK noteikumu projekts šo jomu neskar. | | | | | |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | | MK noteikumu projekts šo jomu neskar. | | | | | |
| Cita informācija | | Nav. | | | | | |
| **2.tabula**  **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.**  **Pasākumi šo saistību izpildei** | | | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | | MK noteikumu projekts šo jomu neskar. | | | | |
| A | | | B | | | C | |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | | | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā | |
| MK noteikumu projekts šo jomu neskar. | | | MK noteikumu projekts šo jomu neskar. | | | MK noteikumu projekts šo jomu neskar. | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām | | | MK noteikumu projekts šo jomu neskar. | | | | |
| Cita informācija | | | Nav. | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | MK noteikumu projekts šo jomu neskar. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties MK noteikumu projekta izstrādē, ievietojot MK noteikumu projektu tīmekļa vietnē [www.lm.gov.lv](http://www.lm.gov.lv) un aicinot no 2015. gada 26. augusta līdz 2015. gada 17. septembrim sabiedrības pārstāvjus:  1) rakstiski sniegt viedokli par MK projektu tā izstrādes stadijā – nosūtot uz elektronisko pasta adresi: [atbildiga.iestade@lm.gov.lv](mailto:atbildiga.iestade@lm.gov.lv);  2) klātienē. |
| 3. | Sabiedrības līdzdalības rezultāti | Projekta izstrādē netika iesniegts neviens viedoklis par dokumentu izstrādes stadijā, kā arī neviens sabiedrības loceklis neizrādīja interesi iesaistīties diskusiju grupās, forumos un citās līdzdalības aktivitātēs. |
| 4. | Cita informācija | 2015. gada 20. novembrī Labklājības ministrijā tika organizēta starpinstitucionāla sanāksme ar Latvijas plānošanas reģioniem (Rīgas, Latgales, Vidzemes, Kurzemes un Zemgales) par 9.2.2.1. pasākuma ietvaros plānošanas reģionu sadarbības partneru dalību zinātniskās metodes piemērošanas apmācībās. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Eiropas Savienības fondu finansējuma saņēmējs Labklājības ministrija, sadarbības iestādes funkcijas – Centrālā finanšu un līgumu aģentūra. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav. |

Anotācijas III sadaļa – MK noteikumu projekts šo jomu neskar.

Ministru prezidente L.Straujuma

Labklājības ministrs U.Augulis

28.01.16. 17:27

3494

Vjačeslavs Makarovs  
Tel.: 67782958

Vjaceslavs.Makarovs@lm.gov.lv